Source: http://prokarelia.net/fi/?x=artikkeli&article_id=1727&author=10
Timestamp: 2017-03-30 12:42:55+00:00
Document Index: 18788887

Matched Legal Cases: ['kko ', 'kko ', 'kko ', 'kko ', 'kko ', 'Tuomioistuin ', 'kko ', 'kko ']

28.03.2017 [02, 04]Veikko Saksi» DOMINO-EFEKTI KARJALAN WIN-WIN -PALAUTUKSESSA 22.03.2017 [02, 06]Veikko Saksi» KARELIA KLUBI RY:N VUOSIKOKOUS 29.03.2017 14.03.2017 [02, 04]Veikko Saksi» OVATKO MAAILMAN JOHTAJAT PSYKOPAATTEJA? 08.03.2017 [02, 03]Veikko Saksi» YRITTÄMISEN YLIPÄÄSEMÄTÖN VAIKEUS SUOMESSA? 02.03.2017 [02, 03]Veikko Saksi» KARJALAN KUVALEHTI 01/2017 PÄÄKIRJOITUS
11.02.2009Pro Karelia ryTämä artikkeli liittyy alla lueteltuun/lueteltuihin artikkeli-ryhmiin.Klikkaamalla artikkeli-ryhmää näet, mitä muita artikkeleita ryhmään kuuluu.[06] SotasyyllisyysSOTASYYLLISYYS ON PURETTAVA -JULKILAUSUMA
- Nuorten sotasyyllisyystyöryhmä
- Julkilausuma
- Virkki: Tuomiot on purettava
- Ahonen: Luentosarja vahvasti puoltaa purkamista
- Lahti: Katynin murhia ei tuomittu, suomalaiset tuomittiin
- Nuoret kansalaiset heräämässä sotasyyllisyysasiassa
- Tuomiot ovat oikeuslaitoksen ja valtion häpeä
Nuorten sotasyyllisyystyöryhmä
Nuoret poliittisesti valveutuneet henkilöt ovat perustaneet Pro Karelia ry:n yhtyeteen ns. Nuorten sotasyyllisyystyörymän, joka julkisti Mäntsälässä laatimansa julkilausuman Helsingissä, tiistaina 10.02.2009.
Tässä julkistamis- ja lehdistötilaisuussa käsiteltiin sotasyyllisinä tuomittuille suomalaisille johtajille langetettuja tuomioita ja heidän ihmisoikeuksiaan. Avauspuheenvuorossaan työryhmän puheenjohtaja, opiskelija Pekka Virkki (15) esitteli työryhmän ja sen tuottaman tiivistetyn julkilausuman:
SOTASYYLLISYYSTUOMIOT ON PURETTAVA
Vuonna 1946 Suomessa tuomittiin sotaan syyllisinä kahdeksan kansamme johtajaa eripituisiin vankeusrangaistuksiin. Tuomitut olivat jatkosodan aikana toimineet presidentti Risto Ryti, pääministeri J. W. Rangell, pääministeri Edwin Linkomies, ministeri Väinö Tanner, lähettiläs T. M. Kivimäki, ministeri Henrik Ramsay, ministeri Antti Kukkonen ja ministeri Tyko Reinikka.
Tämä työryhmä on perustettu sotasyyllisinä tuomittujen tuomioiden purkamiseksi.
Työryhmä katsoo, että sotasyyllisyystuomioiden pohjana ollut sotasyyllisyyslaki oli perustuslain vastainen ja osa tuomareista oli jäävejä. Tuomioistuin oli perustuslain vastainen.
Tuomiot ovat tuomittujen ja heidän perheittensä ihmisoikeuksien vastaisia. Tuomioiden purkaminen vaikuttaa positiivisesti Suomen ja kansainvälisen yhteistyön tulevaisuuteen.
Helsingissä 10.02.2009
Pekka Virkki, puheenjohtaja
Janne Pihlaja, varapuheenjohtaja
Toni Helin, jäsen
Antti Ahonen, jäsen
Simo Reipas, jäsen
Veikko Saksi, jäsen
Yhteyshenkilö: Pekka Virkki Email
Kuva: puheenjohtaja Pekka Virkki ja työryhmän jäsen Antti Ahonen, joka on myös Maailman oikeistonuorten liiton ensimmäinen varapuheenjohtaja.
Virkki: Tuomiot on purettava
”Työryhmän perustamisen ideana oli lähteä nuorten voimin ajamaan tätä asiaa, jonka koemme tärkeäksi. Nyt pahasti vaikuttaa siltä, että tuomiot aiotaan mahdollisesti jollakin kosmeettisella konstilla lykätä edelleen 60 vuotta myöhäisemmiksi. Me tiedämme, etteivät tuomiot poistu muulla tavoin kuin purkamalla. ”
”Työryhmän mielestä muut toimenpiteet kuin purkaminen ovat vain kosmeettisia. Sen vuoksi halusimme tuoda nuorten mielipiteen tähän asiaan ja tuoda pontemme oikeusministeriön asettamalle kahden hengen työryhmälle."
"KKO:lta on kaksi päätöstä, joissa se katsoo ettei se ole toimivaltainen käsittelemään asiaa. Päätöstä voidaan arvioida poliittiseksi. Mutta eduskunnassa asiaa tultaneen käsittelemään, jos tuomiot päätyvät purettaviksi.”
Ahonen: Luentosarja vahvasti puoltaa purkamista
Kommenttipuheenvuorossaan Antti Ahonen toi esille vahvan tukensa julkislausumalle. Hän kertoi tutkineensa asiaa Helsingin yliopistolla, jossa mm. yliopistolehtori Uinon mielenkiintoinen luentosarja Ahosen käsityksen mukaan vahvasti puoltaa purkamista, vaikka luento sinänsä ei ota kantaa asiaan lainkaan.
Historiallista näkökulmaa sotasyyllisyystuomioiden purkamisvaateille toi tilaisuuden pitopaikka. Viereisessä talossa liikemies Eino Partanen muistutti jo vuonna 1948 mieliin ns. sotasyyllisten epäoikeudenmukaisia tuomioita. Miten hänelle kävi, siitä kertoo Helsingin kaupungin Raastuvanoikeuden pöytäkirja 20.01.1948 päätöksineen, mihin yleinen syyttäjä ilmoitti heti tyytymättömyyttään.
. Julkilausuma-tilaisuudessa paikalla oli Einon poika, Raimo Partanen, joka kertoi syöneensä isänsä kanssa usein lounasta juuri julkilausuman pitopaikassa.
Lahti: Katynin murhia ei tuomittu, suomalaiset tuomittiin
Professori Arto Lahti piti kommenttipuheenvuorossaan erikoisena sitä, että Suomi taisi olla ainoa maa, joka itse tuomitsi omat johtajansa jälkikäteen tehdyllä lailla. Kun kansa tuomitsi johtajansa, se tuomitsi samalla itsensä. Lahti kysyi, onko mitään todellista näyttöä siitä, että valtionjohto olisi syyllistynyt tekoihin, jotka kansainvälisessä sotarikostuomioistuimessa olisivat olleet tuomittavia tekoja.
”Jos sota sinänsä olisi syyllistävä, silloin kaikki sotaa käyvät maat olisivat syyllisiä. Esim. puolalaisten murhaamisesta Katynissä ei ole tuomittu ketään. Sen sijaan suomalainen kansanedustajalaitos sääti lain, jolla oma valtionjohto tuomittiin sotaan syyllisinä.”
”Runsaan 50 vuoden jälkeen tulisi olla selkärankaa myöntää, että asiassa pitäisi katsoa yksinkertaisesti tuomittujen, heidän preheittensä ja läheistensä kannalta. Tuomitut eivät ole tehneet mitään sellaista, mikä kansainvälisessä sotarikostuomioistuimessa edes ylittäisi syytekynnyksen.”
Nuoret kansalaiset heräämässä sotasyyllisyysasiassa
Suomessa voidaan havaita, että kansalaisetkin ovat heräämässä vaatimaan sotasyyllisyyskysymyksen aitoa ratkaisemista kaikenlaisten kosmeettisten valheiden sijaan.
Yhtenä esimerkkinä tästä on 14.11.2008 Kokoomuksen Nuorten Liiton yksimielinen aloiteponsi sotasyyllisten tuomioiden purkamiseksi. Tuntuu kummalliselta, ettei media tai edes puolue noteerannut tätä nuorten aloitetta millään lailla. Onko ehkä odotettavissa, että puoluejohto pyrkii sammuttamaan tämän aloitteen?
Toisena esimerkkinä on Mäntsälässä 07.02.2009 pidetty Soviet Story –filmin esittelytilaisuus, jossa työryhmän puheenjohtaja Virkki käsitteli sotasyyllisyysasiaa. Tässä tilaisuudessa 77 henkilöä allekirjoitti tuomioiden purkamista vaativan julkilausuman. Paikalla oli noin 80 henkeä.
Tuomiot ovat oikeuslaitoksen ja valtion häpeä
On selvää, etteivät suomalaiset enää hyväksy kosmeettisia ratkaisuja sotasyyllisyystuomioiden osalta. On vakava asia, kun joukko valveutuneita suomalaisia nuoria ryhtyy aktiivisesti ajamaan tällaista noin 60 vuotta vanhaa asiaa.
On häpeäksi suomalaiselle oikeuslaitokselle ja poliittisille päättäjille, ettei sotasyyllisten tuomioita ole saatu purettua. Maalle on syvä häpeä olla yhä sotaan syyllinen. Erityisen häpeälliseksi tämän tekee se, että Suomi oli uhri. Miksi virallinen Suomi haluaa ehdottomasti yhä vuosikymmenten jälkeenkin olla sotaan syyllinen osapuoli? Kenen etua se ajaa?
Kaikkien rikokset tuomittavaHoh, hoh, hoijaa joku se aina vaan jaksaa mässäillä Itä-Karjalan miehittämisellä!!!! Joo kyllä se nyky-Venäjäkin voisi ottaa mallia Saksasta, käsitellä historiansa, hyväksyä sen sellaisena kun se oikeasti on tapahtunut ja kantaa vastuunsa teoistaa, aivan kuten Saksa on tehnyt. Mutta kun ei, ei sitten millään, on niin se väkinäistä ja vaikeaa. Mutta sehän osoittaa vain suurta pelkuruutta!!! "Kremlin sätkynuket" [2009-02-18 15:32:38]Yritys hyvä 10hämälevski: "Eihän Suomen eduskuntakaan liittänyt väliaikaisesti laajennettuja alueita omikseen, niin kuin NL teki."
No ei liittänyt kun ei ehtinyt. Satuttiin häviämään se laajennussota, jos muistat? Ei Suomea sen yrityksen puutteesta voi syyttää, Itä-Karjalan Suomeen liittämisestä oli selvät suunnitelmat jotka olisi varmasti toteutettu, jos sodassa olisi käynyt toisin. Jos rikollinen epäonnistuu yrittäessään rikosta niin saako hän sen anteeksi, jos on tohelo?
Suosittelen tutustumaan Itä-Karjalan miehityksestä kertovaan kirjallisuteen. Ei silläkään saralla viisastuminen kenellekään haitaksi ole. Aloittaa voi vaikka näistä:
Laine, Antti 1982: Suur-Suomen kahdet kasvot. Itä-Karjalan siviiliväestön asema suomalaisessa miehityshallinnossa 1941–1944
Manninen, Ohto (1980): Suur-Suomen ääriviivat. Helsinki: Kirjayhtymä
Tarkka, Jukka: Ei Stalin eikä Hitler - Suomen turvallisuuspolitiikka toisen maailmansodan aikana. Helsinki: Otava, 1987
Seppälä, Helge: Suomi miehittäjänä 1941-1944. Helsinki: SN-kirjat, 1989.
hämälevski: "Ei suomalaisia tuomittu minkään Lontoon sopimuksen mukaan, vaan suomalaisen lain mukaan"
En ole muuta väittänytkään, koitappa yhä etsiä sitä ajatusta. Liittoutuneiden ajamien syyteiden ja tuomioiden perusteet löytyvät Lontoon sopimuksesta.
hämälevski: "Suomalaiset ovat nyt suuria typeryksiä, kun yhä itse vatvomalla vatvovat omaa syyllisyyttään. "
Kannattaa ottaa tässä sotasyyllisyysasiassa mallia Saksasta. Siellä historia on käsitelty ja hyväksytty sellaisena kuin se tapahtui kun taas meillä Suomessa on yhä vallalla sodan loppumisesta alkanut kaiken parhain päin selittäminen. Tämä se vasta sitä aitoa suomettumista on kun ei pysty tapahtunutta hyväksymään ja omille virheillekin löytyy aina syy muualta.mikävaan [2009-02-17 09:49:01]Ei Suomi laajentanut aluettaanOlet laajentamisen osalta erehtynyt. Eihän Suomen eduskuntakaan liittänyt väliaikaisesti laajennettuja alueita omikseen, niin kuin NL teki.
Unohdat sen, että Suomi edelleen puolusti ja olen ihan samaa mieltä, että puolustaja saa itse valita paikkansa. Olisi ollut aika typerää, jos Mannerheim olisi jättänyt NL:n hyökkäysalustat koskemattomiksi.
Isolla ja pienellä roistolla on eroa. Kun iso roisto hyökkää, tuhoaa, tappaa, varastaa, ryöstää, niin se liikauttaa sinua selvästi vähemmän kuin pieneksi roistoksi luonnehtiman Suomen puolustus tai teot. Otahan ajatus mukaan kirjoituksiisi.
Ei suomalaisia tuomittu minkään Lontoon sopimuksen mukaan, vaan suomalaisen lain mukaan. Ilman sitä lakia ei olisi tullut yhtään sotasyyllisyystuomiota. Ehkä tuomioita rikoksista ihmisyyttä vastaan, joita jotkut yksilöt tekivät, mutta ei valtakunnan poliittisen johdon tasolla.
Suomalaiset ovat nyt suuria typeryksiä, kun yhä itse vatvomalla vatvovat omaa syyllisyyttään. Luulisi sen itsesyytöksissä piehtaroimisen jo loppuvan, mutta näyttää vain jatkuvan. Täytyy vissiin muuttaa Venäjän kansalaiseksi, he eivät sentään ihan ehdoin syyllistä itseään - eivät edes niihin asioihin, joissa ovat syyllisiähämälevski [2009-02-16 22:58:40]Miten ne voi unohtua?hämälevski: "Mikä vaan unohtaa kokonaan Neuvostoliiton toimet."
Ei todellakaan unohda, mutta kerroppa miksi Neuvostoliiton hyökkäyssota ja sodalla alueensa laajentaminen tekee Suomen hyökkäyssodasta ja yrityksestä laajentaa aluettaan sodalla yhtään sen hyväksyttävämmän? Neuvostoliiton rötösten taakseko hämälevskikin yrittää piiloutua peitellessään suomalaisten tekosia? Pieni roisto on yhä pieni roisto vaikka kuinka suuren konnan viereen laitetaan.
hämälevski:: "mikävaan hakee perusteensa sellaisista asioista, joihin Suomella ei ollut osallisuutta. Ei onnistu. Ei suomalaisia johtajia tuomittu sotarikoksista"
Otahan ajatuskin mukaan lukemaan. Kuten jo kirjoitin, "Rikokset rauhaa vastaan" kuuluivat Lontoon sopimuksessa määriteltyihin sotarikoksiin ja ne sama määritelmät olivat syyteperusteena liittoutuneiden vaatiessa myös Suomeen sotasyylisyysoikeudenkäyntejä. Sotarikoksista suomalaisia johtajia ei tosiaankaan tuomittu koska ne tuomiot saatiin jakaa itse ja oman sotasyyllisyyslain perusteella. Mieluummin niin kuin kansainväliseen oikeuteen, siellä olisi luettu hieman toisenlaiset tuomiot.
Varsinaisista sotarikoksista tuomittiin sodan jälkeen erikseen n. 700 suomalaista.
mikävaan [2009-02-16 14:22:37]Taas Neuvostoliiton teot unohtuivatMikä vaan unohtaa kokonaan Neuvostoliiton toimet. Katso Soviet Story, niin tiedät sen maan hommat vähän paremmin.
Sotasyyllisyyttä eräät yrittävät perustella Moskovan välirauhan 13 artiklalla: "Suomi sitoutuu yhteistoimintaan Liittoutuneiden Valtojen kanssa sotarikoksista syytettävien henkilöiden pidättämiseksi ja tuomitsemiseksi".
mikävaan hakee perusteensa sellaisista asioista, joihin Suomella ei ollut osallisuutta. Ei onnistu. Ei suomalaisia johtajia tuomittu sotarikoksista.
Lue Rautkallion keräämät dokumentit, niin hoksaat sotasyyllisyyden olleen kovasti Kekkos-vetoista.hämälevski [2009-02-16 11:12:56]Yksi Suomi, yksi oikea ja sallittu mielipide?Maa_Mykrä: "Eniten hämmästyttää se 'Isänmaa', jota "mikävaan" edustaa. Siellä marttyyrien sädekehät hohtavat sitä kirkkaammin, mitä vääremmästä tuomiosta linnaan joutuu. "
Liittoutuneet järjestivät Lontoossa 8.8.1945 kokouksen, missä hyväksyttiin kansainvälisen sotilastuomioistuimen peruskirja. Tähän määriteltiin siellä sotarikokseksi myös rikokset rauhaa vastaan, sisältäen mm. hyökkäyssodan sunnittelun. Nämä määritelmät olivat syyteperusteena Nürnbergin, Tokion ja Helsingin sotarikosoikeudenkäynneissä ja taannehtivalla lainsäädönnöllä Suomessa. Kansainvälisen sotilastuomioistuimen peruskirja on siis nimim. "Maa_Mykrän" mielestä halveksuntaa länsimaista oikeusjärjestelmää vastaan. Mielipiteensä kullakin.
Kerroppa nimim. "Maa_Mykrä" mitä Suomen sotilasedustajat tekivätkään presidentin käskystä saksalaisten kollegojensa kanssa Salzburgissa (25.5.-41), Helsingissä ja Kielissä (2.-6.6-41)? Etteivät vaan suunnitelleet hyökkäyssotaa? Kerroppa vielä millaisen viestin presidentti lähetti kenraali Heinrichsin kautta saksalaisille presidentin ja hallituksen kokouksen 14.6.-41 johdosta? Eikä se vain suunnitteluun jäänyt vaan sitä jatkettiin valmistautumisella ja sotatoimien aloittamisella, jotka myös sisältyvät määritelmään "rikokset rauhaa vastaan".
Valitettavasti sotasyyllisyystuomiot siten menivät kansainvälisen sotilastuomioistuimen peruskirjan määritelmien rajoissa, joten ihan turha kuvitella, ettei kenelläkään muulla ole siihen mitään sanomista vaan asia olisi yksin suomalaisten, jos Suomi menisi ne noin vain purkamaan. Esim. Saksassa tämä toimi nähtäisiin äärioikeistolaisena revisionismina, siitä voitte olla varmoja. Ehkäpä se sitä sitten onkin? Edelleen vain jaksaa hämmästyttää nämä vasemmistolaiset möröt, joilla nimimerkki Maa_Mykräkin näyttää selittävän itselleen kaiken vaikean ja se, kuinka vastuunsa hyökkäyssodasta kantaneiden johtajien pienet vapausrangaistukset voivat olla suurempi tragedia kuin siinä hyökkäyksessä menehtyneet kymmenet tuhannet suomalaiset.
mikävaan [2009-02-16 10:12:23]Minkä Suomen puolella?Ilman pottuilua tms: missä kulkevat sitten "mikävaan" isänmaallisuuden rajat? Maa_Mykrälle ne eivät hevillä avaudu. Esimerkiksi Neuvostoliiton ja länsiliittoutuneiden 'sydämellinen' yhteisrintama rakoili jo ennen kuin viimeinen laukaus Natsi-Saksassa oli ammuttu. Voi tuskin kuvitella, että sotasyyllisyystuomioiden purkua katsottaisiin nykyään tai jo paljon aiemminkin pahalla NL:n entisten länsiliittolaisten taholta. Taitaa paremminkin herättää syvää hiljaista ihmetystä. Yhdistyneitä Kansakuntiakaan on melko noloa mainita tässä yhteydessä, toihan sen perustaminen mitä mainioimman maailmanvallankumouksen instrumentin Stalinin hyppysiin.
Eniten hämmästyttää se 'Isänmaa', jota "mikävaan" edustaa. Siellä marttyyrien sädekehät hohtavat sitä kirkkaammin, mitä vääremmästä tuomiosta linnaan joutuu. Kunniaa ei menetä, koska sitä ei ollutkaan? Mainetta ei menetä, koska sitä ei ollutkaan? Miltä nuo kaleidoskoopista tulevat perustelut kuulostavatkin, niistä huokuu aina syvä halveksunta länsimaista oikeusjärjestelmää vastaan - eltaantunutta vasemmistolaisuutta. Tai jos ei vasemmistolaisuutta, niin jotakin epäinhimillistä.
Ps. Jotta ei syntyisi väärinkäsityksiä, kannatan vain Tarton rauhan rajoja, en siis mitään "Suur-Suomea". Valitettavasti monelle muutama hiekkasärkkäkin Tornionjoessa on liikaa Suomea...Maa_Mykrä [2009-02-15 16:54:56]Suomen puolellaNimim. Maa_Mykrä: "Jos et koe, että Talvi- ja Jatkosodilla on minkäänlaista yhteyttä keskenään, esimerkiksi sotasyyllisyysasiassa, niin henkilökohtainen ongelmasi on peräti vakava."
Kyllä vain, ilmeisesti yhtä vakava kuin liittoutuneilla, eli Yhdistyneillä kansakunnilla sodan jälkeen kun eivät ymmärtäneet talvisodan olleen Suomelle riittävä syy lähteä uuteen sotaan, hyökkäämään, miehittämään ja alueita laajentamaan. Valitettavan usein sodille haetaan tekosyitä edellisistä sodista, varsinkin jos sen edellisen sattui häviämään, mutta tällainen kahden sodan yhdeksi niputtaminen taitaa olla ihan suomalainen keksintö. Kuuluu samaan sarjaan erillissota-väitteen kanssa, asiaa hoetaan niin kauan, että aletaan itsekin uskoa siihen. Eräänlaista terapiaa, jolla yritetään unohtaa ikävät tosiasiat.
Isänmaallisuuden rajoja ei muuten määritellä sillä uskooko Karjalan palautteluun, sotasyyllisyystuomioiden purkuun tai vaikkapa joulupukin suomalaisuuteen. Jokainen tietää sen kohdallaan itse, joten näillä Venäjän matkan tarjoiluilla ei ehkä olekaan sitä haluttua vaikutusta ja pelkkänä pottuilunakin se kertoo enemmän haistattelijan omasta yksinkertaisuudesta.mikävaan [2009-02-13 00:45:22]Kenen puolella?Sinun, nimimerkin "mikävaan", kannattaisi kasvattaa Lenin-parta ja Stalin-viikset tai kukaties Hertta Kuusinen-kuontalo ja siirtyä Venäjälle ajamaan omien piiriesi asiaa ;-) Tosin venäläiset isänmaallisina ihmisinä eivät ymmärtäisi tekojesi motiiveja. Emme me useimmat suomalaisetkaan, vaikka emme sitä joka välissä julistakaan. Jos et koe, että Talvi- ja Jatkosodilla on minkäänlaista yhteyttä keskenään, esimerkiksi sotasyyllisyysasiassa, niin henkilökohtainen ongelmasi on peräti vakava.Maa_Mykrä [2009-02-12 15:19:59]Riittääkö purkamisen perusteet?Saksi: "Miksi virallinen Suomi haluaa ehdottomasti yhä vuosikymmenten jälkeenkin olla sotaan syyllinen osapuoli?"
Ehkäpä siksi, että virallinen Suomi on hyvin ja näköjään tuomioiden purkua vaativia paremmin perillä miksi ja miten Suomi lähti jatkosotaan. Presidentti Ryti sotakabinetteineen kiersi valtiosääntöä ohittamalla eduskunnan tehdessään päätöksen sotaanlähdöstä Saksan rinnalle käytyjen sotilasneuvottelujen pohjalta. Tämä 14.6.1941 tehty päätös oli lupaus Saksalle Suomen osallistumisesta tulevaan hyökkäyssotaan ja päättäjien tavoitteisiin kuului paitsi talvisodassa menetettyjen alueiden palauttaminen niin myös Suomen alueen laajentaminen, siitäkin oli ehditty toimittaa Saksalle Suomen uudet, tulevan sodan jälkeiset rajavaihtoehdot ja jopa "tieteellinen" tutkimus, jolla yritettiin perustella Saksan johdolle, miksi Suomen pitäisi saada Itä-Karjala ja Kuola. Suomen sitten ollessa miehittäjänä jatkosodan aikana suomalaisten Itä-Karjalan keskitysleireille menehtyi tuhansia "ei-kansallisia" siviilejä, pääasiassa nälkään ja siitä johtuneisiin sairauksiin.
Sotasyyllisyystuomioiden purkamisen käsittelyn yhteydessä myös nämä asiat tulevat esille, joten tuomioiden purkua hakevien kannattaa varautua myös selittämään parhain päin nämä asiat. Sotasyyllisillä on nyt marttyyrien sädekehät, mutta kannattaa varautua siihen, että tuomioiden tarkemmassa uudelleenkäsittelyssä ne saattavat ehkä hieman himmetä. Kannattaa myös yrittää kyetä erottamaan sodat toisistaan, sillä talvisodasta näitä tuomioita ei jaettu. Eikä myöskään kannata unohtaa sitä, että tuomioita vaativat ja niiden antamiseen painostivat muutkin liittoutuneet kuin Neuvostoliitto ja näillä on varmasti asiaan yhä mielipide ja Euroopan suunnalla tämän tyypin revisionismi nähdään yhä siinä tietyssä valossa.
mikävaan [2009-02-12 11:20:34]Demokratiaa, ei vain odotellessaSotasyylliset halutaan jättää syyllisiksi. Sodassa hengissä selvinneet sotilaat otettiin halveksien vastaan, unohdettiin, ja annettiin joitain ropoja ja kunniaa, kun sitä jotkut vaativat. Pois lähetetyt sotalapset unohdettiin ja puhua ei siitä saanut. Evakoidut unohdettiin ja vaiettiin. Ei ole Karjalaisia tai Hämäläisiä, on vain luotu Suomi kuva lintukoto. em asioita ei ole olemassakaan. Täyttä puppua. Olen s. 1962 ja elänyt rauhanoloissa. En halua jälkeläiselle että he joutuvat elämään suuressa kusetuksessa. Ajatelkaa henkistä tilaa Suomessa. Mitä suurempi ja naivimpi valhe sitä vaikempi tajuta. Olen selvittänyt pari vuotta em. asioita ja on vaikea tajuta miksi. Nyt asiat selkeytyy. Suomen valtio ei rakenteeltaan rajoita tai piilota ihmisten oikeuksia, siinä toimivat ihmiset tekevät niin.anssi rapo karjalaistaustainen runollinen kirjailija [2009-02-12 10:35:53]